stanford-oval/wikipedia huggingface dataset:
Kristiansandin eläintarha
Historia

Eläintarhan alullepanijana toimi Willy Tjomsaas, joka viiden liikemiehen kanssa perusti yrityksen nimeltä Kristiansand Dyrepark 22. huhtikuuta 1964. Jo samana syksynä yritys palkkasi eläintenhoitajan, kiinteistönhoitajan sekä kirvesmiehen. Ensimmäiset vieraat otettiin vastaan epävirallisesti jo helluntaina 1965. Samana vuonna toimintaan tuli mukaan sittemmin pitkäaikaisena johtajana toiminut Edvard Moseid, jonka elämäntyöksi tarhan kehittäminen muodostui. Virallisesti tarha avattiin 25. kesäkuuta 1966, jolloin siellä oli 30 eläinlajia, joista vetonaulana pidettiin karhua. Pääsylippu maksoi tuolloin kolme kruunua aikuisilta ja 1,50 kruunua lapsilta.
1960- ja 1970-luvuilla eläinlajien määrä lisääntyi tasaisen hitaasti ja tarhaan tuli myös myyntikojuja. 1970-luvulla tarha tunnettiin maailman suurimpana kamelien vientipaikkana. Samoihin aikoihin tarhassa syntyivät myös ensimmäiset omat simpanssit, joista tuli sittemmin tärkeä osa sen myöhempää kehitystä. Julius-apina syntyi jouluna 1979. Sen vanhemmat eivät pitäneet poikasesta huolta ja apina siirtyi Edvard Moseidin kotihoitoon. Pikkuapinasta tuli maankuulu ja kansa halusi nähdä sen. Juliuksesta tehtiin oma laulu ja kirja ja se teki eläintarhasta tunnetun koko Norjassa. Vuonna 1981 Julius-apinasta tehtiin oma lasten-TV-ohjelma.
Vuonna 1983 eläintarha laajensi toimintaansa vapaa-ajan puiston suuntaan ja sinne alettiin sijoittaa erilaisia leikkilaitteita ja huvipuistomaisia elementtejä. Vuonna 1990 Terje Formoen esittämä Kapteeni Sapelihammas (norj. Kaptein Sabeltann), josta tuli uusi menestystarina, esiintyi puistossa ensi kertaa. Kapteeni Sapelihammas -näytelmän on nähnyt siitä lähtien jo yli puoli miljoonaa katsojaa. Kardemumma-kylä, joka rakennettiin Thorbjørn Egnerin kirjan Kolme iloista rosvoa pohjalta, avattiin 1991. Sen myötä vierailijamäärät lähes kaksinkertaistuivat ja siitä tuli suurin yksittäinen menestystekijä puiston historiassa.
Huvipuisto meni Oslon pörssiin 1993. Vuonna 1995 Kapteeni Sapelihammas ei esiintynyt puistossa ja yleisömäärät romahtivat. Vuodesta 1996 puolestaan tuli uusi ennätysvuosi ja puistossa vieraili yli puoli miljoonaa kävijää. Kävijämäärät kuitenkin laskivat 1990-luvun loppua kohden, kunnes vuonna 2001 edellinen ennätys jälleen ylitettiin lähes 529 000:n kävijän voimin. Ennätysvuosi seurasi toistaan ja vuonna 2003 tarhaan tuli kaksi siperiantiikeriä, jotka saivat tarhassa myös Tinka-nimisen pennun 2003. 600 000:n kävijän rajapyykki ylitettiin 2005 ja vuonna 2007 puistossa vieraili jo 670 746 kävijää.
Yritys muuttui julkisesta osakeyhtiösta takaisin tavalliseksi osakeyhtiöksi vuonna 2007 Braganza AS:n ostettua kaikki yhtiön osakkeet 2006.
Aiheesta muualla

Wikimedia Commonsissa on kuvia tai muita tiedostoja aiheesta .
Kristiansandin eläintarhan sivusto
Leijona Kristiansandin eläintarhassa
Kardemumma-kylää hahmoineen
Cercanías Málaga

Järjestelmän linjakartta
Cercanías Málaga on Renfen liikennöimä lähijunajärjestelmä Málagan kaupungin ja sitä ympäröivän samannimisen maakunnan paikkakuntien välillä Andalusiassa Espanjassa. Järjestelmään kuuluu kaksi linjaa, joiden yhteispituus on 69 kilometriä ja joiden varrella on 23 asemaa.
Linjat

| Linja | Reitti | Pituus |
| --- | --- | --- |
|  | Málaga – Aeropuerto – Fuengirola | 31 km |
|  | Málaga – Álora | 38 km |
Linjat > Linja C-1

Linja C-1 kulkee Málagan keskustasta Aurinkorannikon myötäisesti Fuengirolaan ja sen varrella on useita tunnettuja rantalomakohteita. Linja on sähköistetty ja pääosin yksiraiteinen. Junia kulkee 20 minuutin välein kumpaankin suuntaan.
Linjat > Linja C-1 > Asemat

Málaga-Centro-Alameda
Málaga-María Zambrano
Victoria Kent
Guadalhorce
Aeropuerto
Plaza Mayor
Los Álamos
La Colina
Torremolinos
Montemar-Alto
El Pinillo
Benalmádena-Arroyo de la Miel
Torremuelle
Carvajal
Torreblanca
Los Boliches
Fuengirola
Linjat > Linja C-2

Linja C-2 kulkee Guadalhorce-joen laaksoa pitkin Málagasta Áloraan. Junia kulkee 90 minuutin välein.
Linjat > Linja C-2 > Asemat

Málaga-Centro-Alameda
Málaga-María Zambrano
Victoria Kent
Los Prados
Campanillas
Cártarna
Aljaima
Pizarra
Álora
Aiheesta muualla

Cercanías Málaga -aikatauluhaku Renfen sivuilla (espanjaksi)
Comin’ Thru

| Comin’ Thru Quicksilver Messenger Service |
| --- | --- | --- |

Studioalbumin tiedot
 Julkaistu: huhtikuu 1972
 Tyylilaji: psykedeelinen rock, acid rock
 Kesto: 36.33
 Levy-yhtiö: Capitol (SMAS-11002)
Quicksilver Messenger Servicen muut julkaisut
| Quicksilver 1971 | Comin’ Thru 1972 | Solid Silver 1975 |
Comin’ Thru on Quicksilver Messenger Servicen albumi, joka julkaistiin vuonna 1972 levymerkillä Capitol Records.
Kappaleet > A-puoli

Doin’ Time in the USA – 4.15 (säv. Gary Duncan)
Chicken – 4.03 (säv. Trad.)
Changes – 4.15 (säv. Dino Valenti)
California State Correctional Facility Blues – 6.10 (säv. Valenti, Duncan, Greg Elmore, Chuck Steaks)
Kappaleet > B-puoli

Forty Days – 5.31 (säv. Valenti, Duncan, Elmore)
Mojo – 5.34 (säv. Valenti)
Don't Lose It – 5.57 (säv. Duncan, Valenti)
Kokoonpano

Dino Valenti – laulu, kitara, conga
Gary Duncan – laulu, kitara
Mark Ryan – basso
Greg Elmore – rummut
Chuck Steaks – urut
Kokoonpano > Sessiomuusikot

Ken Balzell – trumpetti
Dalton Smith – trumpetti
Bud Brisbois – trumpetti
Pat O'Hara – pasuuna
Charles C. Loper – pasuuna
Sonny Lewis – saksofoni
Donald Menza – saksofoni
Arviot

Allmusic:
Aiheesta muualla

Comin' Thru discogs.com -sivustolla
Charles Dance

| Charles Dance |
| --- | --- |
 Dance London Film and Comic Con -festivaalilla heinäkuussa 2012.
Henkilötiedot
Koko nimi:  Walter Charles Dance
Syntynyt: 10. lokakuuta 1946 (ikä 78) Redditch, Worcestershire, Englanti
Ammatti:  näyttelijä
Näyttelijä
Aktiivisena:  1974–
Merkittävät roolit:  Alien 3 Last Action Hero Gosford Park The Imitation Game Game of Thrones 
Aiheesta muualla
IMDb 
Elonet
Walter Charles Dance (s. 10. lokakuuta 1946 Redditch, Worcestershire, Englanti) on brittiläinen näyttelijä, käsikirjoittaja ja ohjaaja.
Ura

Dance oli Royal Shakespeare Companyn näyttelijä 1970-luvulla. Samoihin aikoihin hän aloitti televisio- ja elokuvakuvauransa. Varsinainen läpimurto tapahtui vuonna 1984 televisiosarjassa Kuningattaren jalokivi (The Jewel in the Crown), jossa häntä luonnehdittiin "Englannin Robert Redfordiksi". Dancen tunnetuimmat elokuvaroolit ovat olleet elokuvissa Alien 3 (1992), Last Action Hero (1993), China Moon (1994), Hilary ja Jackie (1998), Gosford Park (2001) ja Swimming Pool (2002).
Vuonna 2004 Dance käsikirjoitti ja ohjasi elokuvan Ladies in Lavender, jonka pääosissa ovat Judi Dench ja Maggie Smith. Elokuva ja Dancen ohjaus ovat saaneet myönteisiä arvosteluja.
Vuosina 2011–2014 Dance näytteli lordi Tywin Lannisteria televisiosarjassa Game of Thrones.
Vuonna 2015 Charles Dance näytteli tuomari Lawrence Wargravea Agatha Christien romaaniin perustuvassa BBC:n minisarjassa Eikä yksikään pelastunut.
Elämä

Dance opiskeli graafista suunnittelua Plymouth College of Art -yliopistossa ennen siirtymistään näyttelijäksi.
Charles Dance oli naimisissa Joanna Dancen kanssa 1970–2004, ja hänellä on avioliitosta kaksi lasta. Vuonna 2010 hän kihlautui kuvanveistäjä Eleanor Boormanin kanssa ja he saivat tyttären, mutta pariskunta erosi vuonna 2012.
Filmografia > Televisiosarjat

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jakso | Televisiosarjat>  |
| --- | --- | --- | --- | --- |
| 1974 | Father Brown | Neil O'Brien | ”The Secret Garden” |  |
| 1975 | Edward VII | Eddy | ”Scandal” ”The Royal Quadrille” |  |
| 1977 | Raffles | Teddy Garland | ”Mr Justice Raffles” |  |
| 1980 | BBC2 Playhouse | Siegfried Sassoon | ”Fatal Spring” |  |
| 1980–1984 | Play for Today | Captain John Truman / Colin | ”Rainy Day Women” ”Dreams of Leaving” |  |
| 1982 | Nancy Astor | Edward Hartford-Jones |  |  |
| 1982 | Frost in May |  | ”Beyond the Glass” |  |
| 1982 | BBC Play of the Month | Borghejm | ”Little Eyolf” |  |
| 1983 | Ammattilaiset | Parker | ”The Ojuka Situation” |  |
| 1984 | Kuningattaren jalokivi | Guy Perron | 5 jaksoa |  |
| 1984 | The Secret Servant | Harry Maxim |  |  |
| 1986 | Screen Two | Paul Hatcher | ”The McGuffin” |  |
| 1987 | Tales of the Unexpected | Robert Smythe | ”Skeleton in the Cupboard” |  |
| 1990 | Tapaus Lancaster Miller | lentokoneyrityksen johtaja |  |  |
| 2000 | Murder Rooms: Mysteries of the Real Sherlock Holmes | Sir Henry Carlyle | ”The Dark Beginnings of Sherlock Holmes” |  |
| 2000 | Randall & Hopkirk | Kenneth Crisby | ”Drop Dead” |  |
| 2002 | Foylen sota | Guy Spencer | ”The White Feather” |  |
| 2003 | Trial & Retribution | Greg Harwood | ”Suspicion: Part 1” ”Suspicion: Part 2” |  |
| 2005 | Last Rights | Wheeler |  |  |
| 2005 | Fingersmith | Christopher Lilly |  |  |
| 2005 | To the Ends of the Earth | Henry Somerset | ”Close Quarters” |  |
| 2005 | Kolea talo | Tulkinghorn | 12 jaksoa |  |
| 2007 | Fallen Angel | David Byfield | 3 jaksoa |  |
| 2009 | Puuhaa ja pullateetä | oma itsensä | ”Ladies in Lavender” ”New Beginnings” |  |
| 2009 | Merlin | Aredian | ”The Witchfinder” |  |
| 2009 | Trinity | Edmund Maltravers | 8 jaksoa |  |
| 2010 | This September | Edmund Aird | ”A Healing Heart” ”Family Secret” |  |
| 2011 | Neverland | Richard Fludd | ”Part 1” |  |
| 2011–2014 | Game of Thrones | Tywin Lannister | 26 jaksoa |  |
| 2012 | Strike Back | Conrad Knox | 10 jaksoa |  |
| 2012 | Secret State | John Hodder | 4 jaksoa |  |
| 2015 | Gallipoli | Sir Ian Hamilton | 3 jaksoa |  |
| 2015 | Childhood’s End | Karellen | 3 jaksoa |  |
| 2015 | Eikä yksikään pelastunut | Lawrence Wargrave | 3 jaksoa |  |
Aiheesta muualla

Kuvia tai muita tiedostoja aiheesta Charles Dance Wikimedia Commonsissa
Kristaps Zvejnieks

Kristaps Zvejnieks
Kristaps Zvejnieks (s. 15. helmikuuta 1992 Riika) on latvialainen alppihiihtäjä. Hän edustaa seuratasolla SK Virsotnea.
Zvejnieks osallistui olympialaisiin ensimmäistä kertaa Vancouverissa 2010. Tuolloin hän oli pujottelussa 37. ja sijoittui suurpujottelussa 62:nneksi. Sotšissa 2014 hän sijoittui suurpujottelussa 43:nneksi ja keskeytti pujottelun. Zvejnieks osallistui samoihin lajeihin myös Garmisch-Partenkirchenin MM-kisoissa 2011. Hän oli kisoissa pujottelussa 36. ja suurpujottelussa 54. Hän sijoittui suurpujottelussa 38:nneksi Schladmingissa 2013 ja 37:nneksi Vailissa 2015. Pujottelun hän keskeytti kummissakin kisoissa.
Zvejnieks osallistui viisi kertaa nuorten MM-kilpailuihin sijoittuen parhaimmillaan 2013 alppiyhdistetyssä kahdeksanneksi ja pujottelussa 14:nneksi. Universiadeissa 2013 hän oli pujottelussa kahdeksas.
Zvejnieks kilpaili maailmancupissa ensimmäisen kerran Schladmingin pujottelussa tammikuussa 2012. Ensimmäiset maailmancupin pisteensä hän saavutti tammikuussa 2016 oltuaan 26:s Santa Caterinan pujottelussa. Euroopan cupissa hän on sijoittunut parhaimmillaan kymmenenneksi Pozza di Fassan pujottelussa joulukuussa 2015.
Kristaps Zvejnieksin kolme veljeä kilpailevat myös alppihiihdossa ja heistä Miks Zvejnieks on edustanut Latviaa olympia- ja MM-kilpailuissa. Heidän äitinsä Jana Zvejniece edusti alppihiihdossa Neuvostoliittoa ja on sittemmin toiminut alppihiihtovalmentajana.
Kuulohavaintoja

| Kuulohavaintoja Kotiteollisuus |
| --- | --- | --- |

EP-levyn tiedot
 Äänitetty : TT Oksala, MTV studiot, Helsinki 1997
 Julkaistu: 1997
 Tuottaja(t): T. T. Oksala
 Tyylilaji: hard rock
 Kesto: 08.01
 Levy-yhtiö: Megamania
Kotiteollisuuden muut julkaisut
| Hullu ukko ja kotiteollisuus 1996 | Kuulohavaintoja 1997 | Aamen 1998 |
Kuulohavaintoja on Kotiteollisuuden vuonna 1997 julkaistu EP-levy. Kuulohavaintoja oli ensimmäinen Kotiteollisuus-nimellä julkaistu äänite. Yhtyeen alkuperäinen kitaristi Aki Virtanen erosi yhtyeestä hieman ennen EP:n julkaisua. "Käärmeiden historiaa" -kappaleesta tehtiin myöhemmin uusi versio vuoden 2001 Yksinpuhelu-EP:lle.
Kappaleet

Sävellys ja sovitus Kotiteollisuus, sanoitukset Jouni Hynynen.
Käärmeiden historiaa – 03:20
Tuulten pyyhkimä – 01:48
Suurelle tuntemattomalle – 03:37
Kokoonpano

Jari Sinkkonen – rummut, taustalaulu
Jouni Hynynen – kitara, laulu
Aki Virtanen – kitara, taustalaulu
Janne Hongisto – basso, taustalaulu
DEL-kausi 2009–2010

| DEL-kausi 2009–2010 |
| --- | --- |

Laji:  jääkiekko
Järjestyksessä oleva kausi:  16.
Maa:   Saksa
Joukkueiden määrä:  15
Runkosarjan voittaja:  Eisbären Berlin
Mestari:  Hannover Scorpions
Pistepörssin voittaja:  Jeff Ulmer
Pudotuspelien pistepörssin voittaja:  Tyler Beechey
DEL-kausi 2009–2010 oli Saksan jääkiekon pääsarjan DEL-liigan 16. kausi. Runkosarjan voitti Eisbären Berlin, mutta koko liigan mestariksi tuli Hannover Scorpions. Runkosarjan paras pistemies oli Frankfurt Lionsin Jeff Ulmer, ja pudotuspelien pistepörssin voittaja oli Augsburger Pantherin Tyler Beechey.
Runkosarja > Tapahtumat

DEL:n runkosarja alkoi syyskuun alussa. Ensimmäisellä kierroksella joukkueet kunnioittivat toukokuussa syöpään kuollutta maalivahti Robert Mülleria. Ensimmäisen kierroksen otteluiden alussa pidettiin minuutin mittainen hiljainenhetki Müllerin muistoksi.
Eisbären Berlin teki runkosarjassa uuden piste-ennätyksen, kun se rikkoi München Baronsilla hallussa olleen ennätyksen. Barons sai 121 pistettä kaudella 2000–2001. Eisbären sai lopulta 123 pistettä ja voitti runkosarjan 25 pisteen erolla Frankfurt Lionsiin. Lions varmisti toisen paikkansa vasta viimeisellä kierroksella, kun se voitti edellään olleen Grizzly Adams Wolfsburgin 2–1.
Runkosarja > Sarjataulukko

|  | Joukkue | O | V | JAV | RLV | JAT | RLT | T | TM | PM | ME | P |
| --- | --- | --- | --- | --- | --- | --- | --- | --- | --- | --- | --- | --- |
| 1. | Eisbären Berlin | 56 | 36 | 2 | 4 | 1 | 2 | 11 | 209 | 156 | +53 | 123 |
| 2. | Frankfurt Lions | 56 | 28 | 2 | 4 | 1 | 1 | 20 | 191 | 161 | +30 | 98 |
| 3. | Grizzly Adams Wolfsburg | 56 | 27 | 3 | 3 | 2 | 2 | 19 | 192 | 152 | +40 | 97 |
| 4. | Hannover Scorpions | 56 | 24 | 2 | 2 | 4 | 10 | 14 | 169 | 177 | -8 | 94 |
| 5. | Thomas Sabo Ice Tigers | 56 | 27 | 1 | 0 | 4 | 4 | 20 | 152 | 158 | -6 | 91 |
| 6. | DEG Metro Stars | 56 | 25 | 2 | 3 | 3 | 2 | 21 | 181 | 148 | +33 | 90 |
| 7. | ERC Ingolstadt | 56 | 24 | 5 | 2 | 3 | 0 | 22 | 205 | 181 | +24 | 89 |
| 8. | Augsburger Panther | 56 | 24 | 2 | 5 | 1 | 0 | 24 | 201 | 188 | +13 | 87 |
| 9. | Adler Mannheim | 56 | 23 | 2 | 2 | 4 | 3 | 22 | 177 | 177 | 0 | 84 |
| 10. | Kölner Haie | 56 | 19 | 3 | 3 | 4 | 1 | 26 | 178 | 190 | -12 | 74 |
| 11. | Iserlohn Roosters | 56 | 18 | 4 | 4 | 3 | 1 | 26 | 166 | 183 | -17 | 74 |
| 12. | Krefeld Pinguine | 56 | 20 | 1 | 3 | 0 | 4 | 28 | 167 | 173 | -6 | 72 |
| 13. | Straubing Tigers | 56 | 18 | 3 | 2 | 0 | 6 | 27 | 149 | 193 | -43 | 70 |
| 14. | Hamburg Freezers | 56 | 16 | 2 | 2 | 4 | 1 | 31 | 162 | 200 | -38 | 61 |
| 15. | Kassel Huskies | 56 | 16 | 2 | 0 | 2 | 2 | 34 | 151 | 213 | -62 | 56 |
O = Ottelut, V = Voitot, JAV = Jatkoaikavoitot, RLV = Rangaistuslaukaisukilpailuvoitot, JAT = Jatkoaikatappiot, RVT = Rangaistuslaukaisukilpailutappiot, T = Tappiot, TM = Tehdyt maalit, PM = Päästetyt maalit, ME = Maaliero, P = Pisteet

Värikoodi:       = Pudotuspeleihin,       = Pudotuspelien karsintakierrokselle,       = Ei pudotuspeleihin
Runkosarja > Pistepörssi

| 0 | 1 | 2 | 3 | 4 | 5 |
| --- | --- | --- | --- | --- | --- |
| Pelaaja | Joukkue | Ottelut | Maalit | Syötöt | Pisteet |
|  Jeff Ulmer | Frankfurt Lions | 56 | 37 | 37 | 74 |
|  Thomas Greilinger | ERC Ingolstadt | 55 | 38 | 35 | 73 |
|  Tore Vikingstad | Hannover Scorpions | 51 | 14 | 50 | 64 |
|  Darin Olver | Augsburger Panther | 56 | 26 | 34 | 60 |
|  Robert Hock | Iserlohn Roosters | 56 | 17 | 42 | 59 |
Pudotuspelit > Pistepörssi

| 0 | 1 | 2 | 3 | 4 | 5 |
| --- | --- | --- | --- | --- | --- |
| Pelaaja | Joukkue | Ottelut | Maalit | Syötöt | Pisteet |
|  Tyler Beechey | Augsburger Panther | 14 | 5 | 9 | 14 |
|  Darin Olver | Augsburger Panther | 14 | 6 | 7 | 13 |
|  Adam Mitchell | Hannover Scorpions | 11 | 2 | 11 | 13 |
|  Chris Herperger | Hannover Scorpions | 11 | 7 | 5 | 12 |
|  James Connor | Augsburger Panther | 14 | 4 | 8 | 12 |
Kristian Pulli

| Kristian Pulli |
| --- | --- |
 Pulli, 2022
Henkilötiedot
Koko nimi:  Kristian Henri Mikael Pulli
Syntynyt: 2. syyskuuta 1994 (ikä 30) Jämsä
Yleisurheilija
Laji:  Pituushyppy
Seura:  Oulun pyrintö
Valmentaja:  Seppo Pulli
| Mitalit> Maa:   Suomi.Miesten yleisurheilu.Sisäratojen EM-kilpailut  | Mitalit> Maa:   Suomi.Miesten yleisurheilu.Sisäratojen EM-kilpailut  | Mitalit> Maa:   Suomi.Miesten yleisurheilu.Sisäratojen EM-kilpailut  | Maa:   Suomi> Miesten yleisurheilu. |
| --- | --- | --- | --- |
|  Pronssia | Toruń 2021 | pituushyppy |  |
Kristian Henri Mikael Pulli (s. 2. syyskuuta 1994 Jämsä) on suomalainen yleisurheilija, pituushypyn sisäratojen EM-mitalisti. Hän on kilpaillut myös kolmiloikassa. Pullia valmentaa hänen isänsä  ja hän edustaa Oulun Pyrintöä. Vuoteen 2019 asti hän edusti Kaipolan Virettä ja sen jälkeen vuoteen 2021 asti Viipurin Urheilijoita.
Ura

Alle 20-vuotiaiden EM-kilpailuissa Rietissä 2013 Pulli sijoittui kolmiloikassa toiseksi ennätyksellään 15,88 m. Tallinnan alle 23-vuotiaiden EM-kilpailuissa 2015 hän sijoittui kolmiloikassa yhdeksänneksi ja karsiutui pituushypyn loppukilpailusta. Elokuussa 2018 Berliinin EM-kisojen pituushypyn karsinnassa Pulli hyppäsi 768 cm, jolla tuloksella hän ei selvinnyt loppukilpailuun. Hän saavutti Toruńin sisäratojen EM-kilpailuissa 2021 pronssia pituushypyssä hypättyään viimeisellä kierroksella sisäratojen Suomen ennätyksen 824 cm.  Vuodelle 2021 siirretyissä Tokion olympialaisissa hän sijoittui yhdeksänneksi tuloksella 792. Belgradin sisäratojen MM-kilpailuissa 2022 hän oli yhdestoista. Eugenen MM-kilpailuissa 2022 hän karsiutui loppukilpailusta tuloksella 756 cm. Hän karsiutui samana vuonna myös Münchenin EM-kilpailuissa tuloksella 770, samoin Istanbulin sisäratojen EM-kilpailuissa 2023 ja Rooman EM-kilpailuissa 2024.
Pulli voitti SM-kultaa pituushypyssä Kuopion Kalevan kisoissa 2014 tuloksella 781 cm, Lappeenrannan Kalevan kisoissa 2019 tuloksella 789, Turun Kalevan kisoissa 2020 tuloksella 783, Lahden Kalevan kisoissa 2023 tuloksella 773 cm ja Vaasan Kalevan kisoissa 2024 tuulituloksella 800, hopeaa Oulun Kalevan kisoissa 2016 tuloksella 765 cm sekä pronssia Jyväskylän Kalevan kisoissa 2018 tuloksella 768 cm. Kolmiloikassa hän on saavuttanut hopeaa Lahdessa 2012 ja Vaasassa 2013.
Sisäratojen SM-kilpailuissa Pulli voitti kolmiloikassa kultaa vuonna 2013 ja pronssia 2012 sekä pituushypyssä kultaa 2015 ja hopeaa 2014, 2018 ja 2020.
Pulli voitti 22-vuotiaiden pituushypyn Pohjoismaiden mestaruuden vuonna 2014 silloisella ennätyksellään 789 cm. Hän edusti Suomea vuosien 2013 ja 2014 Suomi–Ruotsi-maaotteluissa sekä pituushypyssä että kolmiloikassa ja vuosina 2015, 2016, 2017, 2019 ja 2020 pituushypyssä.
11. kesäkuuta 2020 Pulli hyppäsi Espoossa pituushypyn Suomen ennätyksen 827 cm.
Ennätykset

Pullin ennätys pituushypyssä on ulkoradoilla 827 cm (11.6.2020) ja sisäradoilla 824 cm (5.3.2021). Kolmiloikkaa hän on hypännyt ulkoradoilla 16,07 m (13.7.2014) ja sisäradoilla 15,81 m (28.1.2017). 100 metrin juoksussa Pullin ennätys on 10,62 s (16.6.2020).
Yksityiselämä

Pulli valmistui ylioppilaaksi Jämsän lukiosta keväällä 2013. Hän suoritti asepalveluksensa Lahdessa Hämeen Rykmentin Urheilukoulussa. Pulli opiskelee Tampereen teknillisessä yliopistossa.
Yleisurheilun lisäksi Pulli on harrastanut jääkiekkoa, jalkapalloa, suunnistusta ja hiihtoa. Pulli kihlautui huhtikuussa 2022 Keren-nimisen naisen kanssa.
Kriketin SM-sarja 2009

Kriketin SM-sarja 2009 käsitti kaksi erillistä sarjatasoa, SM50 ja SM40 -sarjat. Sarjat on nimetty ottelun maksimisyöttövuorojen (overs) mukaan. Helsinki CC voitti Suomen mestaruuden ja Vaasa CC voitti SM40 -sarjan nousten kaudelle 2010 SM50 -sarjaan.
SM 50

| joukkue | Ot>  | Win | NR/tie | Lost | NRR | Pts | HCC | ECC | FPC | SKK | Tig | VCC |
| --- | --- | --- | --- | --- | --- | --- | --- | --- | --- | --- | --- | --- |
| Helsinki CC | 10 | 6 | 2 | 2 | 1,379 | 56 |  | 173-133  10:10 | 252-253  10:1 | NR  wet | 208-83  10:10 | 110-106  1:10 |
| Espoo CC | 10 | 5 | 2 | 3 | 1,223 | 48 | 167-168  10:7 |  | 218-137  10:10 | 337-117  10:10 | 128-125  3:10 | 300-238  10:10 |
| Finnish Pakistani Club | 10 | 5 | 1 | 4 | 1,247 | 44 | 89-90  10:3 | NR rain |  | 318-88  8:10 | 286-223  10:10 | 309-203  7:10 |
| Stadin Krikettikerho Lions | 10 | 4 | 2 | 4 | 1,111 | 40 | 287-244  9:10 | 236-242  8:8 | 264-193  6:10 |  | 291-161  6:10 | 272-129  8:10 |
| Bengal Tigers | 10 | 3 | 2 | 5 | 0,816 | 32 | 146-149  10:5 | 226-225  6:10 | 286-282  7:10 | NR rain |  | 312-312  10:10 |
| Vantaa CC | 10 | 1 | 3 | 6 | 0,553 | 20 | NR rain | NR rain | 170-171  10:6 | 266-265  8:10 | 82-83  10:3 |  |
SM 40

| joukkue | Ot>  | Win | NR/tie | Lost | RR | Pts | VaCC | VSK | Tre | Emp | TCC | FCC | 11s |
| --- | --- | --- | --- | --- | --- | --- | --- | --- | --- | --- | --- | --- | --- |
| Vaasa CC | 12 | 9 | 0 | 3 | 1,31 | 72 |  | 167-166  4:10 | 97-121  10:9 | 189-127  10:10 | 180-133  8:10 | 173-169  9:10 | (1-0)  luov |
| VantaaSuperKings CC | 12 | 6 | 3 | 3 | 1,15 | 60 | 148-178  10:9 |  | 208-130  10:10 | 136-103  10:10 | NR wet | 235-182  10:10 | NR wet |
| Tampere CC | 12 | 6 | 1 | 5 | 0,95 | 52 | 194-190  8:9 | 153-152  5:10 |  | 98-95  5:10 | 220-196  9:9 | 134-153  10:10 | (1-0)  luov |
| Empire CC | 12 | 6 | 0 | 6 | 1,04 | 48 | 98-97  5:10 | 130-170  10:10 | 108-54  10:10 |  | 91-95  10:5 | 284-230  9:10 | 278-133  7:10 |
| Turku CC | 12 | 5 | 2 | 5 | 1,15 | 48 | 100-104  10:3 | 164-165  10:2 | 214-214  10:10 | 123-119  2:10 |  | 199-197  8:10 | 53-52  0:10 |
| FinnAsia CC | 12 | 5 | 0 | 7 | 0,97 | 40 | 171-173  10:4 | 72-73  10:5 | 108-107  3:8 | 164-169  8:10 | 195-182  10:10 |  | 216-185  10:10 |
| Espoo 11 Stars | 12 | 1 | 2 | 8 | 0,48 | 12 | 135-161  10:10 | NR rain | 195-131  10:10 | 91-92  10:2 | 63-66  10:3 | 139-141  10:2 |  |
Ottelutuloksissa lihavoitu on aloittanut sisällä, alempi lukupari ilmoittaa palot. Enemmän juoksuja tehnyt on ottelun voittaja (voitto = 8 sarjapistettä), juoksujen mennessä tasan, kyseessä on tasapeli (4 pistettä). NR = ei tulosta (4 pistettä molemmille). wet = märkä kenttä.
Espoo 11 Stars'ilta vähennetty 4 pistettä rangaistuksena (penalty).
Sarjakarsinta

| joukkue 1 | Tulos | joukkue 2 |
| --- | --- | --- |
| Bengal Tigers | 309-179 6:10 | VantaaSuperKings CC |
Kuurojen lehti

Kuurojen lehti on  Kuurojen Liiton järjestöjulkaisu ja viittomakielisten aikakaus- ja mielipidelehti.
Lehti sisältää Kuurojen Liiton uutisia, yhteisön jäsenten haastatteluja, asiantuntija-artikkeleita sekä uutisia ja kuvia koko viittomakielisen yhteisön ajankohtaisista tapahtumista. Lehti välittää viittomakielisen yhteisön mielipiteitä ja Kuurojen Liiton kannanottoja. Se on tiedonlähde myös liiton yhteistyökumppaneille ja liiton toimialasta kiinnostuneille.
Kuurojen lehti ilmestyy neljä kertaa vuodessa. Sen painos on 1 600 kpl. Kuurojen lehti on Aikakauslehtien Liiton jäsenlehti.  Päätoimittajana on perinteisesti toiminut Kuurojen Liiton hallituksen puheenjohtaja.
Historia

Kuurojen lehden perustivat kuurojenopettajat Ossian Wichmann ja Kosti Reponen vuonna 1896. Vuoteen 1949 saakka lehden nimi oli Kuuromykkäin Lehti. Lehti suunnattiin ensisijaisesti kuuroille, mutta myös heidän opettajilleen ja omaisilleen. Alkuvuosina erityisen tärkeitä olivat kuurojen omat kirjoitukset.
Kuurojen Liitto otti hoitaakseen Kuurojen lehden julkaisemisen, kun liitto perustettiin vuonna 1905. Sen jälkeen järjestöasiat saivat entistä enemmän palstatilaa lehden sisällössä.